2.7. A telepítendő összetevők kiválasztása
Vissza | 2. fejezet - A FreeBSD telepítése | Előre

## 2.7. A telepítendő összetevők kiválasztása

### 2.7.1. A terjesztések típusának kiválasztása

A telepítendő terjesztések típusa nagyban függ attól, hogy a rendszerünket mire szándékozzuk majd használni és mennyi szabad hely áll rendelkezésünkre. Az előre megadott beállítások a lehető legkisebb konfiguráció telepítésétől egészen a komplett rendszer telepítéséig terjednek. A UNIX® és/vagy FreeBSD világában még az új felhasználók számára szinte tökéletesen megfelelőnek bizonyulhat az egyik ilyen előkészített beállítás kiválasztása. A terjesztések kiválogatása pedig általában a tapasztaltabb felhasználók számára lehet hasznos.

Az F1 billentyűvel többet is megtudhatunk a terjesztések különböző típusairól és bennük található összetevőkről. Miután befejeztük a súgó áttanulmányozását, nyomjuk le az Enter billentyűt, és ezzel visszatérünk a terjesztések kiválasztását tartalmazó menübe.

Ha grafikus felületet szeretnénk használni, akkor az X szerver beállítását az alapértelmezett munkakörnyezet beállítását a FreeBSD telepítése után kell megtenni. Az X szerver beállításáról részletesebben a 5. fejezet - Az X Window Systemban olvashatunk.

Ha egy saját rendszermag építését is fontolgatjuk, akkor olyan terjesztést válasszuk, amiben a forráskód (kernel source) is megtalálható. A saját rendszermag építésének hátteréről és mikéntjéről lásd a 8. fejezet - A FreeBSD rendszermag testreszabásaet.

Értelemszerűen a legsokoldalúbb rendszer az, amiben minden megtalálató. Így aztán, ha a lemezünk is megengedi, a nyilak és az Enter használatával válasszuk a All (Minden) opciót, ahogy azt az 2.26. ábra - A terjesztések kiválasztása is mutatja. Ha viszont úgy érezzük, hogy ehhez nem eléggé nagy a lemezünk, akkor válasszuk az igényeinkhez jobban illeszkedő típust. Sokat azonban ne üljünk a tökéletes megoldás kiötlésén, hiszen ezek a terjesztések még a telepítés befejezése után is hozzáadhatóak a rendszerünkhöz.

2.26. ábra - A terjesztések kiválasztása

### 2.7.2. A Portgyűjtemény telepítése

Miután kiválasztottuk a nekünk megfelelő terjesztést, a telepítőprogram felajánlja a FreeBSD Portgyűjteményének (Ports Collection) telepítésének lehetőségét. A portok gyűjteménye a szoftverek telepítésének egyszerű és kényelmes módja. A Portgyűjtemény önmaga nem tartalmazza a szoftverek lefordításához szükséges forráskódot, hanem helyette csupán azokat az állományokat, amelyek a különböző külsős programok letöltéséhez, fordításához és telepítéséhez kellenek. A 4. fejezet - Alkalmazások telepítése: csomagok és portokben megtalálhatjuk, miként is kell használni ezt a gyűjteményt.

A telepítőprogram nem fogja ellenőrizni a kibontásához szükséges helyet, ezért csak abban az esetben válasszuk ezt a lehetőséget, ha mindenképpen elfér a merevlemezünkön. A FreeBSD jelenlegi, 8.1 változatában a Portgyűjtemény nagyjából 417 MB helyet foglal el a lemezen. A FreeBSD frissebb verzióiban nyugodtan feltételezhetünk ennél valamivel nagyobb értéket is.

                             User Confirmation Requested
     Would you like to install the FreeBSD ports collection?

     This will give you ready access to over 20 000 ported software packages,
     at a cost of around 417 MB of disk space when "clean" and possibly much
     more than that if a lot of the distribution tarballs are loaded
     (unless you have the extra CDs from a FreeBSD CD/DVD distribution
     available and can mount it on /cdrom, in which case this is far less
     of a problem).

     The Ports Collection is a very valuable resource and well worth having
     on your /usr partition, so it is advisable to say Yes to this option.

     For more information on the Ports Collection & the latest ports,
     visit:
         http://www.FreeBSD.org/ports

                                  [ Yes ]     No

Az üzenet fordítása:

                          Felhasználói megerősítés szükséges
     Szeretné telepíteni a FreeBSD portjainak gyűjteményét?

     Ezen keresztül közel 20 000 portolt szoftvercsomaghoz tudunk
     könnyedén hozzáférni, amelyek "tiszta" állapotukban nagyjából
     417 MB lemezterületünkbe kerülnek, ami a későbbiekben
     valószínűleg majd növekedni fog, ahogy letöltjük a különböző
     szoftverekhez tartozó állományokat (hacsak nincs meg a FreeBSD
     valamelyik CD- vagy DVD alapú terjesztésének az összes lemeze,
     amelyeket a /cdrom könyvtárba csatlakoztatva el tudjuk ezeket érni,
     mert ekkor kevesebb gondunk lesz vele).

     A Portgyűjtemény egy nagyon értékes erőforrás, amelynek megéri helyet
     szentelni a /usr partíciónkon, ezért javasoljuk, hogy válassza az
     "Igen" opciót. A Portgyűjteményről és annak legújabb portjairól a
     http://www.FreeBSD.org/ports oldalon olvashat részletesebben.

                                 [ Igen ]     Nem

A Portgyűjtemény telepítéséhez a [ Yes ] gombot, ennek kihagyásához pedig a [ No ] gombot válasszuk ki a nyilakkal, majd az Enter lenyomásával mehetünk tovább. Ekkor a kiválasztott terjesztések menüje fog újra megjelenni.

2.27. ábra - A terjesztések telepítésének megerősítése

Ha elégedettek vagyunk a beállításokkal, válasszuk ki a nyilakkal az Exit menüpontot, győződjünk meg róla, hogy a [ OK ] gombon állunk, majd nyomjuk le az Enter billentyűt a folytatáshoz.

Vissza | Fel | Előre
2.6. Lemezterület lefoglalása | Főoldal | 2.8. A telepítés eszközének kiválasztása

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.